**Projekti Ajanvarauskalenteri**

**Loppuraportti**

Projektissa suunnittelimme ja toteutimme web-pohjaisen ajanvarauskalenterin, johon asiakas voi kirjata korjaamon ajanvarauksia sekä tehtyjä töitä ja niiden hintoja.

Ohjelmisto koostuu web-käyttöliittymästä (front end), johon integroimme open source -kalenterin ”Daypilot Lite for JavaScript”, sekä Python Flask frameworkilla toteutetusta web-palvelimesta (back end), joka tallentaa tiedot SQLite-tietokantaan.

**Tekijät ja yhteistyö**

Projektin toteuttivat Margus Laine ja Lars Rehn. Taitotalon ohjaajana toimi Kerttuli Ratilainen. Tehtävät jaettiin kokouksissa viikoittain tekijöiden osaamisalueet huomioiden. Pyrittiin jakamaan työtehtävät niin, että meillä molemmilla olisi saman verran töitä koko projektin ajan. Otettiin huomioon myös tehtävien vaikeus. Margus sai päävastuukseen käyttöliittymän, joka toteutettiin HTML:llä, CSS:llä ja JavaScriptillä, ja Lars oli enemmän vastuussa palvelinpuolen tietokantaliittymästä, mutta vaativissa tilanteissa autoimme toisiamme, jolloin työ eteni paremmin.

Pidimme yhteyttä Teamsilla ja puhelimella. Kommunikaatio ja yhteistyö toimivat erittäin hyvin.

**Aikataulu**

Projekti pysyi hyvin aikataulussa kolmanteen toteutusvaiheeseen asti. Kolmas toteutusvaihe vei huomattavasti enemmän aikaa ja siitä johtuen venyi myös testauksen aloittaminen. Syynä tässä oli, että toteutettavana oli ryhmän ensimmäinen sellainen projekti. Piti tehdä paljon tutkimustyötä ja opiskella lisää, että saisi kaikki vaaditut ominaisuudet toimimaan.

**Projektin laatu**

Projekti onnistui hyvin. Kaikki asiakasvaatimukset saatiin toteutettua ja sovellus valmiiksi esittelyä varten.

Toteutus- ja testausvaiheessa huomattiin monta sovelluksen/koodin osaa, mitkä voisi ratkaista paremmin. Tehtiin muutoksia koodiin, ja se taas vei liikaa aikaa, mitä olisi tullut käyttää ohjelman testaamiseen. Koska oltiin aikataulusta myöhässä, ohjelman testaus jäi hieman vajaaksi lähinnä yksikkötestien osalta.

Projektista opittiin, että ei kannata lähteä korjaamaan asiaa, mikä toimii, jos se ei ole välttämätöntä ja projektin muut osat eivät ole vielä valmiita. Opittiin myös, kuinka tärkeä osa projektista on testaus ja että siihen pitää varata riittävästi aikaa.